CELEX: 62010FN0073
Language: sk
Date: 2010-09-03 00:00:00
Title: Vec F-73/10: Žaloba podaná 3. septembra 2010 — Coedo Suárez/Rada

6.11.2010   
            
            
               SK
            
            
               Úradný vestník Európskej únie
            
            
               C 301/63
            
         Žaloba podaná 3. septembra 2010 — Coedo Suárez/Rada
   (Vec F-73/10)
   ()
   2010/C 301/101
   Jazyk konania: francúzština
   
      Účastníci konania
   
   
      Žalobca: Ángel Coedo Suárez (Brusel, Belgicko) (v zastúpení: S. Rodrigues, A. Blot a C. Bernard-Glanz, advokáti)
   
      Žalovaná: Rada Európskej únie
   
      Predmet a opis sporu
   
   Zrušenie rozhodnutia žalovanej, ktorým bola zamietnutá žiadosť žalobcu o náhradu škody a žiadosť o náhradu spôsobenej majetkovej a nemajetkovej ujmy
   
      Návrhy žalobcu
   
   
               —
            
            
               zrušiť rozhodnutie menovacieho orgánu, ktorým bola zamietnutá žiadosť žalobcu o náhradu škody a v rozsahu, v akom to bude potrebné zrušiť rozhodnutie menovacieho orgánu o zamietnutí sťažnosti,
            
         
               —
            
            
               pokiaľ ide o náhradu majetkovej ujmy, zaviazať žalovanú na zaplatenie sumy určenej predbežne a ex aequo et bono na 450 000 eur, ktorá bude odo dňa rozsudku zvýšená o úroky z omeškania vo výške určenej podľa právnych predpisov,
            
         
               —
            
            
               pokiaľ ide o náhradu nemajetkovej ujmy, zaviazať žalovanú na obnovenie postavenia žalobcu príslušným spôsobom a zaplatenie symbolického jedného eura alebo subsidiárne na zaplatenie sumy určenej predbežne a ex aequo et bono na 300 000 eur, ktorá bude odo dňa rozsudku zvýšená o úroky z omeškania vo výške určenej podľa právnych predpisov,
            
         
               —
            
            
               zaviazať Radu Európskej únie na náhradu trov konania.